BJP અને નૅશનલ કૉન્ફરન્સનો વિરોધ હોવા છતાં પણ કૉન્ગ્રેસે મહિલાની જાસૂસીના કેસમાં તપાસ કમિશન નીમવા માટે આગળ વધવાનો ઇરાદો ગઈ કાલે વ્યક્ત કર્યો હતો અને BJPને ૧૦ સવાલો કર્યા હતા. મહિલા કૉન્ગ્રેસનાં નેતા અને પ્રવક્તા શોભા ઓઝાએ કહ્યું હતું કે ‘જો BJPને લાગતું હોય કે તેમણે કંઈ જ ખોટું કર્યું નથી તો એણે તપાસ કમિશન સામે જવું જોઈએ. માત્ર એક પિતા તેની દીકરીની જાસૂસી કરવા કહે અને એક પણ દસ્તાવેજ વિના ગુજરાતની નરેન્દ્ર મોદી સરકાર કેવી રીતે તેની જાસૂસી કરાવી શકે? શું આ નૈતિક રીતે યોગ્ય છે?’